Klaus Iohannis a promulgat legea prin care „părinții de îngeri” au acces gratuit la ședințe de consiliere psihologică
Președintele Klaus Iohannis a promulgat, miercuri, legea pentru instituirea zilei de 15 octombrie ca Ziua națională de comemorare a copiilor decedați în timpul sarcinii, la naștere sau până la împlinirea vârstei de 18 ani, intitulată „Ziua Părinților de Îngeri”. Actul normativ prevede că părinții care au trecut printr-o astfel de experiență vor beneficia de acces gratuit la zece ședințe de consiliere psihologică, pe o perioadă de șase luni.